Katrin Olsen

Katrin Olsen (født 5. januar 1978 i Tórshavn) er en færøysk roer som internasjonalt representerer Danmark. Hun deltar i lettvektsklassen. Hun driver også på med turn. Olsen er utdannet cand.med., har arbeidet som lege ved flere sykehus, og bor i Kongens Lyngby ved København.

Meritter 
Olsen har representert Københavns Roklub etter at hun flyttet til Danmark i 1999, og begynte å trene med det danske landslaget i 2002. Hun har tidligere rodd sammen med Katrin Rubek Nielsen.

Olsen kom på andreplass i verdenscupen i roing i 2005 og 2006.

I kvalifikasjonen for roing under sommer-OL 2008 (lettvekt, dobbeltsculler) i Beijing, lå Olsen og Juliane Rasmussen lenge an til å komme på en tredjeplass etter Japan, men endte på en andreplass, og var dermed klar for semifinalen. De gikk imidlertid ikke videre fra semifinalen, hvor de kom på en fjerdeplass, da man må være blant de tre beste for å gå til finalen. Katrin Olsen var den første færøyingen som deltok i et OL-mesterskap. Trener var Vagn Nielsen.

Referanser

Eksterne lenker 
 

Færøyske roere
Danske roere
Deltakere for Danmark under Sommer-OL 2008
Roere under Sommer-OL 2008
Personer fra Tórshavn
Portal:Færøyene/artikler
Fødsler i 1978